Document ID: 32005R0252

KOMISSION ASETUS (EY) N:o 252/2005,
annettu 14 päivänä helmikuuta 2005,
tiettyjen luonnonvaraisten eläin- ja kasvilajien yksilöiden yhteisöön tuonnin kieltämisestä toistaiseksi tehdyn asetuksen (EY) N:o 349/2003 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon luonnonvaraisten eläinten ja kasvien suojelusta niiden kauppaa sääntelemällä 9 päivänä joulukuuta 1996 annetun neuvoston asetuksen (EY) N:o 338/97 (1) ja erityisesti sen 19 artiklan 2 kohdan,
on kuullut tieteellistä tarkasteluryhmää,
sekä katsoo seuraavaa:
(1)
Asetuksen (EY) N:o 338/97 4 artiklan 6 kohdassa säädetään, että komissio voi rajoittaa tiettyjen lajien tuontia yhteisöön kyseisen kohdan a-d alakohdassa säädettyjen edellytysten mukaisesti.
(2)
Luettelo lajeista, joiden tuonti yhteisöön on kielletty toistaiseksi, on viimeksi vahvistettu tiettyjen luonnonvaraisten eläin- ja kasvilajien yksilöiden yhteisöön tuonnin kieltämisestä toistaiseksi 25 päivänä helmikuuta 2003 annetussa komission asetuksessa (EY) N:o 349/2003 (2).
(3)
Euroopan unionin laajentuminen 1 päivänä toukokuuta 2004 25 jäsenvaltion unioniksi edellyttää, että luettelosta poistetaan kaikki uusista jäsenvaltioista peräisin olevien lajien aikaisemmat toistaiseksi vahvistetut tuontikiellot.
(4)
Viimeaikaisten tietojen perusteella tieteellinen tarkasteluryhmä on todennut, että tiettyjen neuvoston asetuksen (EY) N:o 338/97 liitteessä A ja B lueteltujen lajien suojelun taso on vakavasti uhattuna, mikäli niiden tuontia tietyistä maista yhteisöön ei kielletä toistaiseksi; nämä lajit ja niiden alkuperämaat ovat seuraavat:
-
Blastomussa spp., Cynarina lacrymalis, Plerogyra spp., Trachyphyllia geoffroyi (Indonesia; kaikki yksilöt lukuun ottamatta keinotekoisiin kasvualustoihin kiinnittyneitä meressä kasvatettuja yksilöitä)
-
Chamaeleo gracilis (Benin; luonnonvaraiset ja tarhatut yksilöt)
-
Euphorbia bulbispina ja Euphorbia guillauminiana (Madagaskar)
-
Geochelone pardalis (Mosambik; tarhatut yksilöt)
-
Mantella aurantiaca, Pachypodium rosulatum, Pachypodium sofiance (Madagaskar)
-
Naja spp. (Laosin demokraattinen kansantasavalta)
-
Psittacus erithacus (Nigeria)
-
Ursus arctos (Brittiläinen Kolumbia, Kanada; metsästysmuistot).
(5)
Tieteellinen tarkasteluryhmä on myös todennut, että Kongon demokraattisesta tasavallasta yhteisöön tapahtuvan Psittacus erithacus -lajin tuonnin kieltäminen toistaiseksi ei ole enää aiheellista lajin suojelutason perusteella.
(6)
Tieteellinen tarkasteluryhmä on todennut, että Chrysemys picta- ja Oxyura jamaicensis- lajien tuonti yhteisöön on ekologinen uhka yhteisön alueella eläville luonnonvaraisille alkuperäiskasveille tai -eläimille ja että näin ollen niiden tuonti yhteisöön olisi toistaiseksi kiellettävä.
(7)
Kaikkien niiden lajien alkuperämaita, joita tässä asetuksessa säädettävät uudet yhteisöön tuontia koskevat rajoitukset koskevat, on kuultu asiasta.
(8)
Luonnonvaraisten eläinten ja kasvien suojelemisesta niiden kauppaa sääntelemällä annetun neuvoston asetuksen (EY) N:o 338/97 soveltamista koskevista yksityiskohtaisista säännöistä 30 päivänä elokuuta 2001 annetun komission asetuksen (EY) N:o 1808/2001 (3) 41 artiklassa säädetään, miten jäsenvaltioiden on sovellettava komission säätämiä rajoituksia.
(9)
Asetuksen (EY) N:o 349/2003 liitettä olisi näin ollen muutettava vastaavasti, ja selkeyden vuoksi se olisi korvattava.
(10)
Tässä asetuksessa säädetyt toimenpiteet ovat luonnonvaraisten kasvi- ja eläinlajien kauppaa käsittelevän komitean lausunnon mukaisia,
ON ANTANUT TÄMÄN ASETUKSEN:
1 artikla
Korvataan asetuksen (EY) N:o 349/2003 liite tämän asetuksen liitteellä.
2 artikla
Tämä asetus tulee voimaan kolmantena päivänä sen jälkeen, kun se on julkaistu Euroopan unionin virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 14 päivänä helmikuuta 2005.

Labels: 3
5
20